Συντεταγμένες: 51°46′44.80″N 19°27′2.95″E﻿ / ﻿51.7791111°N 19.4508194°E﻿ / 51.7791111; 19.4508194

Το **Παλάτι του Ίζραελ Ποζνάνσκι** (πολωνικά: *Pałac Izraela Poznańskiego*) είναι παλάτι του 19ου αιώνα στο Λοτζ της Πολωνίας. Αρχικά, το ακίνητο ήταν ένα κτίριο διαμερισμάτων και μετετράπη σε μία νεο-αναγεννησιακή και νεο-μπαρόκ τύπου οικία, κατά τη διάρκεια των ετών 1888 έως 1903.

Ιστορία
-------

Η ιστορία του παλατιού πηγαίνει πίσω στη δεκαετία του 1860. Κατά τη διάρκεια αυτής της περιόδου, ο Κάλμαν Ποζνάνσκι (*Kalman Poznański*), ένας Πολωνός-Εβραίος έμπορος από το Κόβαλ της Κουγιαβίας, έφτασε και άρχισε να ζει στο Λοτζ. Ο Κάλμαν ίδρυσε μία βιομηχανία βαμβακιού, αλλά δεν ήταν επιτυχής. Ωστόσο, όταν η επιχείρηση αναλήφθηκε από τον γιο του Ίζραελ Ποζνάνσκι (1833-1900), σημειώθηκε μια εκπληκτική αύξηση της τιμής του βαμβακιού σε όλο τον κόσμο. Ο Ίζραελ δημιούργησε μία περιουσία από το βαμβάκι και ξόδεψε ένα μεγάλο μέρος των κερδών του στο παλάτι, το οποίο τελικά πήρε το όνομά του.

Όταν ο Ίζραελ Ποζνάνσκι απέκτησε το χώρο του παλατιού, υπήρχε ένα μικρό διώροφο κτίριο. Ανακαίνισε και επέκτεινε το κτίριο σε μία μεγάλη οικία. Το παλάτι χαρακτηριζόταν από την πολυτέλεια και το μεγάλο μέγεθος, μια «ανωμαλία» σε σχέση με τις γειτονικές απλές κατοικίες. 

Το σχέδιο του παλατιού θεωρήθηκε αρχικά ότι ήταν του Άντολφ Σέλιγκσον (*Adolf Seligson*). Πιο πρόσφατα, ωστόσο, οι Γ. Γιουνγκ και Ν. Ρόζενταλ έχουν χαρακτηριστεί ως οι αρχιτέκτονες. Όποιος και αν είναι ο αρχιτέκτονας, το παλάτι είναι ένα εντυπωσιακό επίτευγμα, κυρίως λόγω του σχεδιασμού του σε σχήμα L. Υπήρχε επίσης ένας μεγάλος κήπος στο πίσω μέρος. Ένα άλλο χαρακτηριστικό του παλατιού είναι η νότια πτέρυγα, η οποία είναι γεμάτη με τις ψηλές θολωτές στέγες. 

Πριν από το ξέσπασμα του Β΄ 'Παγκοσμίου Πολέμου, μέλη της οικογένειας Ποζνάνσκι μετανάστευσαν στη Δυτική Ευρώπη. Κατά τη διάρκεια της γερμανικής κατοχής, το παλάτι χρησίμευσε ως έδρα των ναζιστικών γερμανικών αρχών. Μετά τον πόλεμο, το κτίριο χρησίμευσε ως έδρα του γραφείου του βοεβοδάτου.

Από το 1975, το παλάτι στεγάζει το Μουσείο της Πόλης του Λοτζ (Muzeum Miasta Łodzi). Το μουσείο διαθέτει πλούσιες συλλογές νομισματολογίας, εικονογραφίας, πινάκων ζωγραφικής, γλυπτών, γραφικής τέχνης, βιβλίων και χειρογράφων. Το παλάτι χρησίμευσε ως σκηνικό σε αρκετές ταινίες, με πιο αξιοσημείωτη τη δραματική ταινία του Άντζεϊ Βάιντα το 1975, *Η Γη της Επαγγελίας*, η οποία έλαβε υποψηφιότητα για Βραβείο Όσκαρ.

Σύγχρονη εποχή
--------------

Το 2015, το παλάτι συμπεριλήφθηκε επισήμως στον κατάλογο των ιστορικών μνημείων της Πολωνίας. Το 2017, ξεκίνησε η διαδικασία αναζωογόνησης του παλατιού και άρχισαν οι εργασίες για την ανακαίνιση της πρόσοψης του. Η ανακαίνιση του παλατιού ολοκληρώθηκε το 2020 κατά την 200ή επέτειο του «Σύγχρονου Λοτζ» και το κτίριο έχει ανακτήσει το κύρος του ως μία από τις πιο υπέροχες αστικές δομές του έθνους.

Δείτε επίσης
------------

* Manufaktura
* Ιστορία του Λοτζ
* Βιομηχανοποίηση

Παραπομπές
----------

1. ↑  *register of objects of cultural heritage in Poland*. www.nid.pl/pl/Informacje\_ogolne/Zabytki\_w\_Polsce/rejestr-zabytkow/zestawienia-zabytkow-nieruchomych/. Ανακτήθηκε στις 31  Μαρτίου 2023.
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 24 Φεβρουαρίου 2019. Ανακτήθηκε στις 4 Νοεμβρίου 2019.
3. ↑  «The Museum of History of the City of Lodz». *culture.pl*. Αρχειοθετήθηκε από το πρωτότυπο στις 23 Ιουλίου 2014.
4. ↑  «Pałac Izraela K. Poznańskiego (obecnie Muzeum Miasta Łodzi)». Αρχειοθετήθηκε από το πρωτότυπο στις 2020-02-17.. Ανακτήθηκε στις 2020-04-05.
5. ↑  «Łódź pełna Sztuki – co zwiedzić, będąc w Ziemi Obiecanej» (στα Πολωνικά). Ανακτήθηκε στις 3 Δεκεμβρίου 2020.
6. ↑  «Prezydent Komorowski: - Łódzkie zabytki pomnikami historii».. Ανακτήθηκε στις 2019-03-10.
7. ↑  «The Louvre of Łódź: Once a faded jewel, Poznański Palace has regained its perch as one of the nation’s most magnificent urban structures».. Ανακτήθηκε στις 2020-04-04.

Εικόνες
-------

* Το παλάτι του Ίζραελ Ποζνάνσκι τη δεκαετία του 1950Το παλάτι του Ίζραελ Ποζνάνσκι τη δεκαετία του 1950
* Άποψη από τους κήπους του παλατιούΆποψη από τους κήπους του παλατιού
* Είσοδος από τους κήπους του παλατιούΕίσοδος από τους κήπους του παλατιού
* Λεπτομέρεια διακόσμησηςΛεπτομέρεια διακόσμησης
* ΕσωτερικόΕσωτερικό

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Παλάτι του Ίζραελ Ποζνάνσκι** |

* Μουσείο της Πόλης του Λοτζ - Παλάτι του Ίζραελ Ποζνάνσκι
* Τουριστικές Πληροφορίες Λοτζ - Παλάτι του Ίζραελ Ποζνάνσκι